Den er 20–50 cm høy med rund stengel der nedre halvdel er dekket av bladslirer. Det er 2–4 blader som er linjeformede med svak renne på oversiden og 3–5 nerver under. Blomsterstanden har 2 lange støtteblader med ulik lengde. Blomstene er purpurrøde, 5–7 mm lange og sitter i en åpen skjerm der de ytterste blomstene henger ned. Det er ofte mange grønnlige yngleknopper i blomsterstanden.